 





OMBUDSMNUL SUEDEZ

Sumar al propunerilor Comitetului



Anumite reforme privind funcţia Ombudsmen (JO) au fost hotărâte în 1975. La acel moment s-a considerat că o evaluare a reformelor va fi făcută atunci când se va acumula suficientă experienţă. In acest scop, parlamentul a decis în decembrie 1982 să se instituie o revizuire a activităţii şi organizării funcţiei de Ombudsmen. Anul următor, Conferinţa Preşedintelui a numit Comitetul JO pe anul 1983 care să facă această revizuire.



Termenii de referinţă ai Comitetului sunt stabiliţi de Comitetul permanent pentru Constituţie în raportul KU 1982/83:7.Raportul nu prezintă nici un termen detaliat de referinţă. In schimb, el stabileşte că acest Comitet va trebui să examineze imparţial chestiunile de principiu privitoare atât la activitatea Ombudsmen cât şi la organizarea funcţiei.



Sarcinile JO



Parlamentul, deoarece reprezintă poporul, trebuie să aibă posibilitatea de a veghea asupra modului în care oficiile guvernamentale şi oficialităţile îi aplică legile şi statutul. Potrivit Constituţiei, această supervizare va fi exercitată de JO în numele Parlamentului. Ca urmare, în calitatea sa de organ parlamentar, JO protejează cetăţenii împotriva violării drepturilor lor legale.



Parlamentul, deoarece reprezintă poporul, trebuie să aibă posibilitatea de a veghea asupra modului în care oficiile guvernamentale şi oficialităţile îi aplică legile şi statutul. Potrivit Constituţiei, această super vizare va fi exercitată de JO în numele Parlamentului. Ca urmare, în calitatea sa de organ parlamentar, JO protejează cetăţenii împotriva violărilor drepturilor lor legale.



Aceste drepturi legale depind în primul rând de conţinutul statutului şi de calitatea autorităţilor numite ca să-l aplice. Au fost stabilite diferite reguli şi au fost luate măsuri pentru a proteja drepturile individului în relaţia cu autorităţile publice. Se poate spune că JO este unul din mulţii factori de protejare a drepturilor legale - efectul total al acestor factori determină cât de puternică este protecţie.



Totuşi, această observaţie nu dă nici un motiv de a minimaliza importanţa instituţiei Ombudsmen în societatea contemporană. După părerea Comitetului este foarte important ca cetăţenii să aibă acces la un organ supervizor precum JO, care nu depinde de restul administraţiei publice (8.1). Datorită acestui statut independent şi personalului înalt calificat, JO poate contracara cu eficienţă defectele administraţiei publice.



Prin urmare, sarcina JO ar fi să vegheze, ca organ dezintresat asupra securităţii drepturilor legale. Este normal ca în contactele indivizilor cu autorităţile publice şi persoanele oficiale nevoia de securitate a drepturilor legale să fie în mod special resimţite.

JO trebuie să fie un reprezentant al Parlamentului şi persoanele cărora se poate adresa oricine consideră că o autoritate sau o persoană oficială a acţionat greşit. Sarcina JO este prin urmare să asigure un tratament legal şi corect din partea autorităţilor faţă de interesele indivizilor.



Această sarcină trebuie îndeplinită având în vedere două direcţii principale. Intâi, JO trebuie să poată acţiona împotriva erorilor deja comise în administraţia publică şi, în al doilea rând să prevină repetarea erorilor, în principal prin declaraţii cu caracter orientativ.



Din cauza anvergurii administraţiei publice, JO nu poate să-şi îndeplinească sarcina examinând continuu toate aspectele administraţiei publice. In principiu, JO ar trebui să aibă mână liberă în alegerea aspectelor luate în considerare şi supervizare.



Sfera de supervizare a JO



Cu câteva excepţii, toate autorităţiile guvernamentale şi municipale, precum şi persoanele oficiale care lucrează acolo sunt în supervizarea JO. La fel sunt toţi cei cărora li s-a încredinţat exerciţiul autorităţii, în măsura în care acest exerciţiu este implicat.



Comitetul nu a găsit nici un motiv pentru a propune vreo modificare în sfera de superviziune a JO (8.2).



Supervizarea a crescut în oarecare măsură în sfera municipală în ultimii ani. După părerea Comitetului este o evoluţie adecvată şi raportul că afirmă că supervizarea consililor locale şi departamentale care au funcţii conform legislaţiei parlamentare ar trebui dezvoltată mai mult (8.2.3).



Raportul pune de asemenea problema măsurii în care JO ar trebui să-şi extercite supervizarea în domeniul dreptului civil, în special asupra întreprinderilor proprietate publică (8.2.4). Comitetul a hotărât să nu propună nici o lărgire a supervizării JO, în principal datorită diverselor probleme de delimitare etc.

Raportul stabileşte, totuşi, că supervizarea exercitată deja de JO în acest domeniu, care ar trebui să continue, vizează cea mai centrală sarcină administrativă care poate fi încredinţată oficiilor individuale, aceea de a-şi exercita autoritatea asupra cetăţenilor.



Mai sunt abordate şi alte probleme de supervizare, cum ar fi nevoia de un Ombudsmen separat pentru imigranţi; de o examinare de către JO a tuturor anchetelor privind violenţe ale poliţiei; de supervizare a JO în domeniul prelucrării datelor. Comitetul nu prezintă nici un fel de propuneri în aceste domenii; nu se face nici o referinţă în raport în legătură cu părerea Comitetului faţă de aceste probleme (8.2.5.1. - 8.2.5.3.).



Examinarea plângerilor 



In prezent, JO acţionează în special prin examinarea plângerilor făcute de indivizi împotriva autorităţilor şi reprezentanţilor lor şi, după inspecţii şi anchete sau proiecte mai ample, prin examinarea practicilor autorităţilor din diferite puncte de vedere.



Examinarea plângerilor înaintate de indivizi, are o importanţă vitală (8.3). Libertatea mai sus menţionată cu care JO determină orientarea supervizării sale trebuie să fie utilizată cu mare precauţie atunci când se examinează plângerile indivizilor. Pentru indivizi, este de mare importanţă felul în care JO stă deschis. Plângerile nu pot fi date de o parte numai pentru ca JO să aibă timp pentru alte lucruri. De fapt, nici nu se întâmplă ca plângerile să fie date de o parte pentru astfel de motive. Dimpotrivă, JO adoptă o practică generoasă, chiar dacă examinarea este,desigur, mai mult sau mai puţin profundă, în funcţie de problema respectivă. Este de dorit ca această practică să continue.



Raportul prezintă în amănunţime părerea Comitetului despre examinarea plângerilor şi despre cum trebuie să fie principiul guvernant. Regula actuală, anume că JO nu trebuie să cerceteze situaţii care s-au întâmplat cu mai mult de 2 ani în urmă trebuie păstrată cu anumite modificări (8.3.2. - 8.3.3.). Se subliniază utilitatea posibilităţii pe care o are JO de a transmite cazurile unei alte autorităţi imediat ce plângerea poate fi rezolvată de aceasta (8.3.4). Se sugerează că JO trebuie să aibă dreptul să transmită plângerile Asociaţiei Baroului Suedez atunci când se raportează la un avocat în supervizarea JO.



Cercetări lărgite



Aşa cum s-a spus, JO îşi exercită supervizarea şi prin cercetări şi anchete mai ample (8.4). După părerea Comitetului, numărul de cercetări de rutină ar trebui redus. Pe de altă parte, el pune accentul pe cercetări şi investigaţii mai la obiect. Printr-o mai mare amploare a cercetărilor - a unui anumit fel de autoritate sau a unei anumite sfere legislative - JO poate doar să descopere anumite tipuri de eroare care poat afecta mulţi oameni, dar şi preveni repetarea unor erori similare.



După părerea Comitetului, activitatea în cadrul acestor investigaţii lărgite trebuie intensificată, dar nu prin eliminarea altor plângeri. Prin urmare, JO trebui să dispună de resurse care să-i permită de se angajeze în ambele sfere.



Critica. Declaraţii orientative



Atât examinarea plângerilor cât şi cercetările şi investigaţiile de mai mare amploare pot da motiv JO să facă afirmaţii critice sau declaraţii orientative (8.6.7). Dreptul JO de a exprima o părere cu privire la acţiunile oficialităţilor are mare importanţă. Acest drept nu trebuie limitat. El trebuie să poată fi exercitat atât în probleme de arbitraj cât şi în probleme de aplicabilitate. Oficialităţile nu sunt obligate să se conformeze hotărârilor JO. Prin urmare, este de cea mai mare importanţă ca aceste hotărâri să fie fondate şi convingătoare prin încărcătura lor factuală. S-a spus cândva că în ultimii ani hotărârile JO au pierdut din autoritate. Comitetul nu a găsit nici o dovadă în acest sens. Dimpotrivă, hotărârile JO sunt respectate. 



JO ca avocat al acuzării



In ceea ce priveşte mijloacele la care poate recurge JO pentru a acţiona împotriva erorilor deja comise, în prezent, el poate acuza în cazul în care delictul constituie o violare a îndatoririlor oficiale (8.6.4.1). JO trebuie să continue să exercite rolul de acuzator. In acelaşi mod, în prezent dreptul de a acuza al JO trebuie să se extindă la orice tip de delict comis în serviciul public.



O problemă aparte este care anume violări ale îndatoririlor oficiale trebuie să fie pedepsibile. Totuşi, Comitetul nu şi-a propus să aprecieze ce trebuie pedepsit. Problema la ceea ce trebuie considerat pedepsibil este o problemă vastă, care nu poate fi judecată numai din punctul de vedere al satisfacerii nevoii JO de sancţiuni sau al consolidării autorităţii sale. Totuşi, raportul afirmă următoarele:



Printre violările îndatoririlor oficiale prezintă un interes special cele definite în Codul Penal (BrB) drept abuz de funcţie şi obuz de funcţie prin neglijenţă. Potrivit pct. 20:1 din Cod, o persoană poate fi închisă şi condamnată pentru un asemenea delict “dacă în exercitarea funcţiei nu ţine seama de ceea ce stipulează legea sau alt decret privind exercitarea funcţiei”, dacă prin fapta sa “cauzează un detriment sau un dezavantaj, care nu este nesubstanţial, publicului sau unui individ”. Comitetul pentru responsabilitatea, pentru violarea îndatoririlor oficiale a propus într-un raport (DsJu 1983:7) diferite amendamente la Articol. In legătură cu aceasta, Comitetul a făcut o analiză a conceptului de “exercitare a funcţiei”, ajungând la concluzia că articolul ar trebui interpretat deja în sensul că o persoană devine pasibilă de pedeapsă atunci când nu ia în seamă o reglementare a dreptului public (de exemplu, o reglementare privind acţiunea autorităţilor publice) în detrimentul unui altuia. Intr-o lege din 1985 (1984/1985:117) guvernul a afirmat că nu doreşte să analizeze mai în amănunţime o clarificare a art.20:1 al Codului în funcţie de analiza menţionată anterior înainte ca Comitetul JO să-şi fi încheiat activitatea. In acelaşi timp se spune că analiza trebuie să aibă o valoare deosebită pentru practica viitoare a tribunalelor. Având în vedere interpretarea pe care Comitetul pentru responsabilitate, pentru violarea îndatoririlor oficiale consideră o are conceptul de exercitare a funcţiei, posibilitatea de aplicare a art.20:1 din Cod va fi fără îndoială mai largă decât s-a imaginat în practica anterioară. După părerea Comitetului JO, această interpretare trebuie să beneficieze de atenţie în administrarea legii. Comitetul consideră prin urmare că legiuitorul trebuie să recunoască această interpretare prin reformularea adecvată a textului legii (8.6.4.1. - 8.6.4.2.).



Cât priveşte rolul JO ca acuzator, Comitetul prezintă câteva propuneri (8.6.5.). Subiectul central al propunerilor saleeste ca în anchetele asupra delictelor, JO să se supună aceloraşi reguli legale ca reclamantul. Dintre aceste reguli, valoarea cea mai mare o au cele din Codul de Procedură penală (RB) privitoare la ancheta preliminară.Aceste reguli au drept scop să apere interesele individului în cadrul unei anchete cuprinzătoare şi obiective, cât şi interesul public în cadrul unei proceduri efective împotriva delicvenţei. Ele ar trebui să se aplice de asemeni la JO. Dacă JO a iniţiat o anchetă preliminară şi ajunge la concluzia că o persoană a comis o violare a îndatoririlor oficiale, o poate da în judecată, în afara cazului că se aplică regulile de renunţare la acuzaţie. In consecinţă JO trebuie,ca şi până acum, să se supună aceloraşi legi privind obligativitatea urmăririi judiciare (20:6 din Cod) şi abandonarea urmăririi judiciare (20:7) ca şi acuzatorii în general.



Este cu totul alta situaţia atunci când JO, luând în considerare dorinţa suspectului ca problema vinovăţiei să fie examinată de un tribunal. Inainte s-a considerat că JO trebuie să facă acest lucru. După o amendare a regulilor privitoare la renunţarea la urmărirea judiciară în primăvara lui 1985, se poate spune că problema apare acum într-o lumină nouă. In privinţa amendamentului, legiuitorul a stabilit că, faptul că un suspect trebuie pus în urmărire judiciară nu poate împiedica abandonarea urmăririi. Acum ca şi înainte, totuşi, abandonarea urmăririi trebuie luată în considerare numai dacă există o certitudine cu privire la problema vinovăţiei. Deci, prin urmare, abandonarea urmăririi nu trebuie să aibă loc dacă suspectul respinge acuzaţia. Dacă procedează aşa şi este nevoie de urmărire judiciară, părerea Comitetului este că JO trebuie să-l dea în judecată.



Comitetul îşi prezintă punctele de vedere şi face recomandări şi asupra altor aspecte ce sunt în legătură cu investigarea de către JO a infracţiunilor, făcând de asemenea şi propuneri în privinţa unei anumite discreţii în cadrul investiţiilor preliminare, mai ales în scopul protejării suspectului. In aceste privinţe se fac referiri în raportul (8.6.5.1 - 8.6.5.2).



Infracţiuni disciplinare, etc



Faptul că o îndatorire publică este încălcată, nu constituie o infracţiune ce poate fi pedepsită - nu înseamnă că împotriva ei nu se poate lua atitudine. Pentru funcţionarii guvernamentali şi pentru celelalte persoane ce sunt supuse Statutului Funcţionarului Public (LOA), acest document cuprinde reguli ce guvernează infracţiunile disciplinare mergând până la scoaterea din funcţie şi concediere.



In ceea ce priveşte funcţionarii municipali există reguli ce guvernează infracţiunile disciplinare şi scoaterea din funcţie, acestea fiind cuprinse în Acordurile Colective (AB 84) cât şi regulile ce guvernează concedierea cuprinse în Statutul Securităţii Angajării (LAS).



Atât la nivel naţional cât şi la nivel municipal JO poate înainta un raport autorităţilor competente privind acţiunile unui funcţionar şi poate solicita supunerea respectului funcţionar unei pedepse disciplinare, scoaterea acestuia din funcţia sau concedierea pe motivul încălcării îndatoririlor sale.



Conform Statutului funcţionarului public JO poate să facă apel la decizia autorităţilor competente privind trimiterea în judecată.



JO a utilizat numai într-o anumită măsură aceste reguli. Aceasta se datorează faptului că se poate ca regulile să nu fi fost formulate într-o manieră care să fie pe deplin satisfăcătoare. Aceasta este motivul pentru care Comitetul a hotărât să revizuiască regulile.



Comitetul propune mai multe amendamente în acest domeniu. Pentru început, poziţia deţinută de JO a fost întărită în cadrul problemelor ce sunt legate de infracţiuni disciplinare sau concedieri,raportate de către JO autorităţilor competente (8.6.5.5). Intotdeauna trebuie să i se acorde lui JO posibilitatea de a-şi exprima o opinie privind materialele transmise din alte părţi şi care sunt legate de caz; ar trebui să aibă dreptul să fie prezent aici când are loc o anchetă a cazului; când este necesar, ar trebui să aibă posibilitatea să facă propriile lui investiţii. In conformitate cu acestea, proiectul legii Comitetului cuprinde reguli ce privesc poziţia JO ca parte a acestor proceduri.



Statutul funcţionarului public (16:3) afirmă în prezent că tribunalul poate să nu consimtă cu petiţia înaintată de JO în privinţa aplicării pedepsei disciplinare dacă punctul de vedere al interesului public nu o solicită. Părerea Comitetului este ca decizia în această privinţă să nu fie de competenţa tribunalului. JO ar trebui el însuşi să decidă care vor fi problemele ce vor fi duse dincolo de punctul de vedere al interesului public pe care acesta trebuie să-l protejeze. Dacă JO depune la tribunal o cerere de concediere sau scoatere din funcţie a unui angajat, Statutul funcţionarului public (16:3) afirmă că cererea JO poate fi consimţită numai dacă “exercitarea acţiunilor comise de angajatul care urmează să fie scos din funcţie sunt suspectate de a fi infracţiune, pentru care pedeapsa este închisoare pentru o perioadă de cel puţin doi ani”. Pentru motivele arătate în raport Comitetul consideră aceste limitări ca fiind necorespunzătoare. De aceea propune, în conformitate, ca toate aceste prevederi ale Statutului funcţionarului public să fie abolite (8.6.6.6).



Guvernul a propus recent ca Procurorul-general să fie eliberat de prezentele obligaţii ce le deţine conform Statutului Litigiilor şi Conflictelor de muncă şi anume de a negocia cu Sindicatul angajaţilor înainte de a face apel la decizia celui care angajează în situaţii cum ar fi, de exemplu, un caz disciplinar sau de concediere adus în faţa tribunalului.



In proiectul legii sale Comitetul a inclus o regulă corespunzătoare referitor la JO (8.6.4.2).



Personal, servicii medicale, etc.



Pentru personalul ce îşi desfăşoară activitatea în cadrul serviciilor destinate sănătăţii şi medicaţiei există reguli speciale care guvernează infracţiunile comise în timpul exercitării îndatoririlor lor. Aceleaşi reguli se aplică şi chirurgilor veterinari. Ambelor categorii li se pot retrage diplomele de calificare (autorizaţiile) pentru a-şi exercita profesia dacă survin astfel de infracţiuni.



In prezent, JO poate acţiona împotriva infracţiunilor disciplinare comise de aceste persoane (cu condiţia ca acestea să se afle în subordinea JO). In cazul personalului medical şi de sănătate, JO poate, de asemenea, lua decizii în situaţii disciplinare. Nu este foarte clar dacă JO are aceleaşi drepturi în privinţa chirurgilor veterinari.



In proiectul legii sale, Comitetul a inclus o prevedere specială acordând JO dreptul de a lua o atitudine şi în cazul acestora (8.6.6.6).



I se mai acordă dreptul dreptul să aducă în atenţia autorităţilor cu putere de decizie aspecte înregistrate, cât şi să conteste decizii (8.6.6.2; 8.6.6.6).



In ceea ce priveşte procedura aspectelor înregistrate în faţa autorităţilor, JO va avea şi dreptul la aceeaşi poziţie în cadrul acestor proceduri care s-au menţionat anterior în cazul infracţiunilor disciplinare (8.6.6.5).



Infracţiunile disciplinare la nivel municipal



După cum s-a mai afirmat, JO poate raporta unui funcţionar municipal, solicitând luarea unei măsuri disciplinare, eliberarea din funcţie sau concedierea. El nu poate, pe de altă parte, să constate decizia unui funcţionar municipal. Dacă privim această problemă din punctul de vedere a lui, ar trebui ca el să aibă acelaşi drept de a contesta la nivel municipal, conform Statutului funcţionarului public.



La nivel municipal, însă, eşti liber să închei acorduri care să includă prevederi ce guvernează aspecte disciplinare şi de suspendare din funcţie. Păstrându-si această libertate, dacă va fi introdus dreptul JO de a contesta, nu va avea efectul normal pe care l-ar putea avea în cazul modificării deciziei funcţionarului pe aceste teme (subiectul este discutat în Anexa 1 a acestui raport 8.6.4.2).



In această situaţie orice consideraţie a unei responsabilităţi legale în cazul unei infracţiuni disciplinare ca bază ca bază a dreptului JO de a contesta, conduce la probleme ca ies din sfera termenilor de referinţă a Comitetului.



Având în vedere importanţa acestei chestiuni Comitetul consideră, fără a avea o poziţie privind echilibrul ce trebuie găsit aici întrediversele interese, că aceste trebuie să facă obiectul unor investigaţii separate.

 

 

 



Puteri speciale pentru JO



S-au făcut în dezbaterile publice diverse propuneri pentru a-i acorda lui JO puteri speciale, privind sprijinul şi asistarea unor persoane care au fost expuse unor erori sau au fost neglijate de autorităţile publice. S-a propus că JO ar trebui să aibă dreptul de a decide asupra daunelor ce urmează a fi plătite în urma cheltuielilor publice, de asemenea să aibă dreptul de a obţine modificarea deciziei autorităţilor prin mijloace extraordinare şi dreptul de a hotărâ neexecutarea (inhibarea) deciziei autorităţilor până la acordarea unui aviz.



Ceea ce este în comun în cazul acestor puteri este faptul că s-ar putea afirma că ele subminează statutul JO ca organ extraordinar separat de autorităţile ordinare. Dacă un individ face o solicitare la JO pentru daune, sau cere ca JO să apeleze la o decizie sau să execute o inhibare, JO ar trebui - dacă propunerile vor fi puse în aplicare - să consimtă această solicitare atunci când ea este faptuic justificată. JO nu ar putea să decidă la discreţia sa în astfel de probleme.



In ceea ce priveşte aceste puteri, JO va avea obligaţia necondiţionată de a examina toate reprezentările şi să fie astfel transformat în mod corespunzător într-o autoritate ordinară. Raportul citează şi alte motive de îndoială privind transformarea Biroului JO (8.7.3.2.). Nu sunt prezentate nici propuneri pe această temă. Aceasta nu înseamnă că se pune accent pe faptul că nu va trebui întărită poziţia individului faţă de autorităţi. Cu toate acestea ceea ce se solicită sunt măsuri destinate îmbunătăţirii - şi simplificării - legislaţiei şi ridicării calităţii muncii depuse de autorităţi (8.1).



Raportul ia în considerare şi anumite propuneri ce prevăd că JO ar trebui să aibă dreptul - fără judecată, la tribunal, în sensul obişnuit - să ceară o anchetă în principal Curţii Supreme sau Curţii Administrative Supreme privind integrarea legii în anumite cazuri (8.7.3.1). Comitetul nu face nici un fel de propuneri în acest sens. Luarea în considerare a chestiunii uni astfel de drept necesită luarea unei poziţii în cadrul unor proceduri şi acest aspect nu trebuie abordat în modul de a-l izola de problemele mai generale sau de nevoia posibilă a unei anumite forme de instrument de interpretare statutar care să poată fi utilizat atât de JO cât şi de alţii.



Această problemă este în prezent investigată de Comitetul privind procedurile Curţii.

 

 



Probleme organizatorice



In anul 1975 parlamentul a hotărât o nouă organizare a biroului (instituţiei) Ombudsmen. Inainte existau trei ambudsmeni egali în rang şi doi deputaţi. Sistemul deputaţilor a fost anulat şi urma ca acest birou să fie format din patru ombudsmeni; unul dintre ei fiind şeful adminsitrativ al biroului. Acesta din urmă urma să aibă autoritatea de a emite linia directoare generală a activităţii cât şi de a planifica întreaga activitate.



Rolul directorului biroului (instituţiei) nu a devenit cel ce era propus de reformă (8.9.3). Rolul autorizat al directorului instituţiei aproape că nu a fost utilizat. Au existat însă patru ombudsmen, practic independenţi, ce răspundeau de propria lor muncă şi de personalul ce îl aveau în subordine, fiecare în departamentul său.



După părerea Comitetului a organizaţiei ce numără mai mulţi ombudsmeni, toţi fiind aproape egali în funcţie, are anumite slăbiciuni (8.9.6). Intr-o astfel de organizaţie - fără existenţa dreptului unui ombudsmen de a acorda altor funcţionari dreptul de decizie - în momentul în care sarcinile se înmulţesc, înseamnă că trebuie mărit şi numărul de ombudsmeni. O organizaţie ce cuprinde mai mulţi funcţionari executivi implică riscul apariţiei anumitor tensiuni, care ar putea avea ca rezultat, de exemplu, înhibarea acestor funcţionari executivi în luarea unor iniţiative ce afectează condiţiile de lucru ale celorlalţi funcţionari executivi. Având o instituţie, JO, formată mai mult din unităţi separate decât a avea forma unei organizaţii coordonate, există riscul apariţiei unor diferenţe de practică la diferite nivele de supervizare.



O astfel de organizaţie nu este flexibilă. Ar putea fi dificil ca într-o unitate să se obţină avantaje ce provin din supraîncărcarea capacităţii altei unităţi.



Interesul de a evita astfel de căderi sugerează că instituţia JO să fie prezidată de o singură persoană. Probleme posibile privind demararea ce trebuie făcută între diferite sfere separate de supervizarea şi Ombudsmen ar trebui atunci să dispară, ca şi riscul diferenţelor de practicăutilizate în diferite domenii.



Motive mai generale pot fi de asemenea aduse în favoarea ideii numirii unui singur conducător al instituţiei. Ar trebui să existe numai o singură persoană care să răspundă în faţa parlamentului pentru acţiunile instituţiei. Având o singură persoană drept Ombudsmen parlamentar ar exista viziunea tradiţională faţă de JO ca reprezentant, cu nume, al parlamentului şi poporului, care supraveghează întreaga administraţie publică. Legăturile cu un singur ombudsmen permite, de asemenea, o mai mare flexibilitate şi îi dă acestuia posibilitatea de a utiliza în mod raţional toate resursele instituţiei de asemenea personalul ce îl are la dispoziţie acolo unde este cel mai mult nevoie de el. Organizaţia cu un singur conducător poate să-şi limiteze volumul de muncă pentru a nu implica riscul deteriorării calităţii, sau lipsa posibilităţii conducătorului de a supraveghea întreaga sferă de operaţiuni.



O astfel de organizaţie având un singur Ombudsmen parlamentar este sugerată în raportul nostru (8.9.6). Pentru a-l asista vom avea colaboratori calificaţi la un nivel superior secretarului adjunct. In propunerea noastră, aceştia sunt numiţi directori ai Afacerilor Legale (rattschefer). Aceasta indică că ei ar trebui să se situeze la acelaşi nivel cu directorii pentru probleme juridice din cadrul departamentelor guvernamentale din punctul de vedere, de exemplu, al remuneraţiei.



Sub controlul Ombudsmen-ului vor exista trei directori de investigaţii şi o direcţie administrativă. Directorul unei direcţii de investigaţii va fi directorul pentru probleme juridice. Organizaţia va mai include, ca şi în prezent, secretari adjuncţi şi funcţionari însărcinaţi cu citirea legilor emise de parlament.



In problemele ce nu sunt de o importanţă majoră, Ombudsmenul parlamentar va avea posibilitatea de a delega unei persoane dreptul de a lua o decizie.



Această delegare poate să nu aibă loc în probleme ce rezultă în decizii de trimitere în judecată sau de luare a unor măsuri disciplinare, în cereri de eliberare din funcţie sau concediere şi nici în probleme ce au ca rezultat critici grave. Ombudsmenul parlamentar va decide el însuşi în toate celelalte chestiuni importante, cum ar fi investigaţiile, anchetele şi proiectele ce trebuiesc îndeplinite, depunerea de declaraţii ca răspuns anumitor comentarii de referinţă, reprezentări, guvernului sau parlamentului privind amendamente aduse Constituţiei, etc.



De asemeni, în ceea ce priveşte problemele ce au ca rezultat critici mai puţin grave sau cele în care JO, fără o critică, face declaraţii cu scopul acordării unor sfaturi, regula principală ar trebui să fie ca însuşi Ombudsmanul parlamentar să ia deciziile în ultimele cazuri aici menţionate, ar trebui totuşi să existe posibilitatea delegării (acordării) dreptului de a lua o decizie directorului pentru probleme juridice, mai ales atunci când problema respectivă nu implică chestiuni de importanţă majoră, de exemplu, posibilitatea de a da din nou o declaraţie anterior dată de JO, cu scopul acordării unor sfaturi.



Accentul principal în dreptul de a delega se pune pe alt plan. Aceasta se va pune în cazul (plângerilor) reclamaţiilor împotriva unei persoane ce se află sub conducerea JO, reclamaţii ce nu pot fi examinate deoarece ele sunt legate de aspecte ce nu au fost abordate de autorităţile ordinare, reclamaţii privind unele erori ce au fost comisie cu mai mult de doi ani în urmă şi reclamaţii ce nu conţin critici detaliate sau sunt formulate în termeni atât de generali încât nu pot fi corespunzător investigate. Legate de acestea sunt şi problemele în care sunt făcute reclamaţii detaliate dar care, după investigare nu au ca rezultat critici sau impunerea unor opinii. In cazul acestor probleme - care atunci când este cazul nu sunt luate în considerare sau se ia numai cunoştinţă de acestea - delegarea (acordarea) dreptului de decizie ar trebui să fie posibilă în privinţa directorului pentru probleme juridice sau a secretarului adjunct. Aceasta reprezintă mai mult de 80% din numărul total de probleme ce sunt aduse în atenţia JO.



Ar trebui să existe şi posibilitatea delegării dreptului de a decide a directorului pentru probleme juridice în sensul hotărârii ce acestea o poate lua de a transmite aceste probleme altor autorităţi în vederea efectuării investigaţiilor. Mai mult, JO ar trebui să aibă posibilitatea de a împuternici un funcţionar aflat în subordine de a pleda şi a apărea la tribunal în cazuri de infracţiuni disciplinare, etc., un drept pe care în prezent JO nu îl deţine (8.6.6.8).



In punct de plecare ar trebui să fie aducerea la cunoştinţa Ombudsman-ului parlamentar a tuturor problemelor ce sunt aduse în atenţia biroului (instituţiei).



Astfel, toate problemele îi vor fi raportate şi el ar trebui să decidă în privinţa delegării în cazul fiecărei probleme în parte acolo unde aceasta este potrivită. Raportul expune rutina potrivită acestei proceduri.



Raportul prezintă şi propuneri şi puncte de vedere legate de alte probleme corespunzătoare organizării instituţiei şi poziţiei JO, etc.



Printre acestea se află şi perioada de desfăşurare a activităţii JO, remunerare şi condiţia pensionării, cazul unui deputat care să spunem că din motive de sănătate sau decalificare nu mai poate să-şi îndeplinească sarcinile, sau împiedicarea lui JO de a prelua sau nu sarcinile altui birou, condiţionarea preocupărilor lui ce nu sunt în sfera directă de activitate, dreptul său de a numi directorul pentru probleme juridice, puterea directorului Direcţiei Administrative, etc. In acest sens sunt făcute referinţe în raport (8.9.7 - 8.9.9).



Comitetul propune şi anumite regulamente interimare cu scopul introducerii succesive a noii organizări a instituţiei pe perioada mandatului prezentului Ombudsman (8.9.10).



S-a stabilit mai devreme că JO ar trebui să aibă la dispoziţia sa resurse care să permită abordarea corespunzătoare a reclamaţiilor cât şi munca de inspectare a unor proiecte mai vaste. Noua organizare, bazată pe o propunere făcută de “Statskonsult Administrationsutveckling AB” aduce câştiguri în ceea ce priveşte eficienţa şi economia. După părerea Comitetului, JO ar trebui să aibă, în situaţia prezentă, fără alte resurse şi ajutoare, suficientă capacitate pentru a îndeplini ambele sarcini, chiar şi în cazul recomandării unor investigaţii mai vaste, deci creşterea volumului de lucru. Dacă va creşte în viitor volumul de lucru a lui JO, fără dificultate, resursele sale pot fi extinse în cadrul noii organizări.



Formularea deciziilor, raportul anual



JO depune mult efort în vederea acordării unor decizii bine formulate, cu explicaţii detaliate ale motivelor pentru care au fost făcute - în acest sens pot fi citite argumente puternice: unul din argumente fiind o mai bună înţelegere din partea autorităţilor şi a celor implicaţii a conţinutului deciziilor.



Se afirmă în raport că în privinţa aspectelor mai puţin complicate, de multe ori ar putea constitui un avantaj limitarea descrierii evenimentelor şi a celorlalte circumstanţe faptice (aşa-numita secţiune de expuneri) la ceea ce constituie de imediată importanţă în vederea luării hotărârilor de către JO (8.3.5).



Orice contactare a secţiunii de expuneri nu trebuie să aibă ca efect faptul că reclamantul să rămână cu impresia că nu i s-a înregistrat reclamaţia şi nu a fost luată în considerare în procesul de elaborare a deciziilor.



Formularea deciziilor are o mare importanţă pentru Raportul Anual pe care JO îl depune în fiecare an parlamentului, ocazia cu care sunt prezentate cele mai importante decizii luate de-a lungul anului.lungul anului. Raportul Anual ar trebui să servească atât ca sursă de informaţii pentru autorităţi şi oficialii lor cât şi ca fază pentru examinarea de către parlament a activităţii JO. Pentru ca Raportul Anual să îndeplinească efectiv aceste scopuri, deseori ar fi de dorit o analiză suplimentară a deciziilor, limitând astfel secţiunea de expuneri şi punând mai mult accent pe propriile hotărâri ale lui JO (8.8.1 şi 8.10.2).



Există motive de a extinde într-o anumită măsură Raportul Anual, astfel încât să fie facilitată examinarea făcută de parlament, cât şi posibilitatea acestuia de a urmări activitatea depusă de JO.

Astfel, ar putea fi de folos raportarea la deficienţele găsite la nivel legislativ, proiectele actuale ale lui JO şi asupra a ceea ce intenţionează JO să acorde o atenţie sporită în următorii ani.



Raportul scoate în evidenţă şi un număr de puncte de vedere referitoare deciziilor luate de JO, de exemplu, publicarea lor în Raportul Anual şi sub alte moduri. Sunt propuse şi reguli speciale, ca de exemplu, toate deciziile şi alte corespondenţe date de JO vor fi în principiu scutite de taxe - în prezent neexistând nici un fel de astfel de reguli. In raport se fac referiri în această privinţă (8.8.1 - 8.8.2).



JO şi Parlamentul



Raportul pune accent pe faptul că trebuie evitată politizarea lui JO. Parlamentul ar trebui să controleze numai prin intermediul legislaţiei activitatea desfăşurată de JO.



Aceasta nu trebuie să afecteze modul în care JO abordează problemele individuale. Acestea sunt, de asemenea, în concordanţă cu practica prezentă.



Trebuie să existe contacte continue, sigure între JO şi parlament. Ar trebui ca JO, ca şi în prezent, să aibe dreptul să solicite consultarea în probleme organizatorice cu Delegaţia Ombudsman-ului parlamentar.



Ca şi în prezent, consultarea ar trebui să aibă loc cu delegaţia respectivă înainte ca JO să decidă asupra programului de lucru sau a solicitărilor instituţiei. In conformitate cu propunerea Comitetului, consultările vor avea întotdeauna loc înaintea numirii directorului cu probleme juridice.



Comitetul de conducere în probleme constituţionale (KU), în conformitate cu propunerile Comitetului JO, va fi înzestrat cu noi funcţii referitoare la JO.

